# Erucastrum nasturtiifolium

La ravenissa groga (Erucastrum nasturtiifolium (Poir.) O.E.Schulz, 1916) és una espècie de planta herbàcia de la família de les brassicàcies amb les flors grogues, molt freqüent a Catalunya.

## Sistemàtica

El Sistema Cronquist assigna la família brassicàcia a l'ordre Capparales mentre que la moderna APG la posa dins l'ordre Brassicales.

### Variabilitat

En un estudi recent, (J. Vivant - 1977) Erucastrum nasturtiifolium es considera un “grup” o més exactament un “complex de formes” poc estudiat, que es presenta homogeni i amb característiques d'“espècie col·lectiva”. Dins aquest grup es distingeixen dos subgrups de poblacions : la subsp. sudrei (definit “grup pirenaic”) i la subsp. nasturtiifolium i subsp. benacense (definit “grup submediterrani”).
* Erucastrum nasturtiifolium O.E.Schulz subsp. benacense F.Martini & F.Fen. (2005)
* Erucastrum nasturtiifolium O.E.Schulz subsp. nasturtiifolium
* Erucastrum nasturtiifolium O.E.Schulz subsp. sudrei Vivant (1977)

### Sinònims

* Brassica obtusangula Bertol.
* Brassica erucastrum L.
* Brassica nasturtiifolia Poir.
* Eruca erucastrum (L.) G. Gaertner, B. Meyer & Scherb. (1800)
* Eruca sylvestris Lam. (1779)
* Erucastrum gmelinii Schimper & Spenner in Spenner (1829)
* Erucastrum intermedium Jordan (1864)
* Erucastrum montanum Hegetschw. (1840)
* Erucastrum obtusangulum (Schleich.) Rchb.f.
* Erucastrum obtusangulum subsp. intermedium (Jordan) Nyman (1878)
* Erucastrum obtusangulum var. subpinnatifidum (Lag.) Willk. in Willk. & Lange (1878)
* Hirschfeldia obtusangula (Rchb.) Fritsch
* Sinapis nasturtiifolia Poir. in Lam. (1797) (basiònim)

### Espècies similars

Una espècie molt semblant a aquesta és Erucastrum gallicum (Willd.) O.E.Schulz: només se'n diferencia per les fulles els segments de les quals no són incisos fins al raquis centrals i pel fet que les fulles caulinars s'ajunten sota la inflorescència.

## Etimologia

El nom genèric (Erucastrum) està agafat d'un altre gènere botànic de la mateixa família: Eruca (ja usat en llatí per Plini). El nom binomial (Erucastrum nasturtiifolium) va ser proposat per Jean Louis Marie Poiret (Saint-Quentin) i després per Otto Eugen Schulz.

## Morfologia

La ravenissa groga és una planta glabra. Fa de 20 a 50 cm d'alt (màxim 80 cm). El seu cicle biològic és biennal. La forma biologica en el sistema Raunkiær és Hemicriptòfit escapòs (H scap). les fulles són completament dividides imparipinnades amb 3-5, màxim 9, segments.
Les flors són hermafrodites actinomorfes tetràmeres amb un diàmetre de 10 – 16 mm. Floreix de maig a agost
El fruit és una siliqua no dividida que conté moltes llavors. L'àpex del fruit presenta un bec llarg de 3 mm cònic.

## Distribució i hàbitat

* Europa del sud-oest i Subatlàntic. Inclou els Països Catalans.
* Hàbitat: vora dels corrents d'aigua, zones ruderals preferentment calcàries. Fins als 2000 m d'altitud.

## Usos

A Hongria les seves llavors es fan servir com condiment culinari.

## Notes

* ↑ Error: hi ha títol o url, però calen tots dos paràmetres.«».

## Bibliografia

* {{{títol}}}. ISBN 88-506-2449-2.
* {{{títol}}}.
* {{{títol}}}.
* {{{títol}}}. ISBN 88-7287-344-4.

## Enllaços externs

* Erucastrum nasturtiifolium Flora delle Alpi Marittime Database
* Erucastrum nasturtiifolium Flora Italiana - Schede di botanica
* Erucastrum nasturtiifolium Arxivat 2014-12-18 a Wayback Machine. GRIN Database
* Erucastrum nasturtiifolium IPNI Database
* Erucastrum nasturtiifolium Tropicos Database